עכשיו ראיתי שכן פסק גם באגרות משה ח"ב סימן צ"ג

באחד שאינו נוהג לומר הלל בביהכ"נ בלילי פסחים ונמצא בביהכ"נ שאומרין הלל איך יתנהג מע"כ ידידי מהר"ר יצחק שליט"א. 

הנוהגים בשיטת הגר"א אומרים הלל בביהכ"נ בלילי פסחים ולכן אף שביהכ"נ הוא של נוסח אשכנז אומרים הלל שמסתמא היו שם מהבע"ב שנוהגין כהגר"א, וממילא אסור לשנות לומר להם שלא יאמרו וכן אסור ממילא לצאת דכיון שנהגו כן שם גם מי שאינו נוהג לומר הלל כיון שעתה מתפלל בביהכ"נ זה אסור לשנות מפני המחלוקת, ואם יצא בשביל זה הרי נמי איכא טעם דאסור מפני המחלוקת כיון שהכל יבינו שיצא משום שחולק עליהם. אבל אין לו לברך כי זהו בצנעא דלא ניכר כ"כ אם מברך או לא. ואם היה באופן שיהיה ניכר שלא בירך נראה שצריך גם לברך, וראיה מפסחים דף ק"ו באמרו לו לר' אשי ליקדיש לן מר קידושא רבה אמר בפה"ג ואגיד   |ופי' רשב"ם האריך בו לדעת אם יסרהב אחד מהם לשתות יבין דבפה"ג רגילין לומר ותו לא שאל"כ היה אומר להם קידוש גדול של לילה כמנהגם | הרי מפורש שאף שמנהגו שלא לקדש קידוש הלילה ביום מ"מ כיון שבעיר ההוא היו נוהגין לקדש היה מקדש ולא היה חושש לברכה לבטלה, א"כ כ"ש בהלל דלילי פסחים שאיתא זה בירושלמי ובמס' סופרים שהביאו התוס' פסחים דף ק"ד והטור ס"ס תע"ג כתב מה טוב ומה נעים ההיא מנהגא והמחבר פסק כן שודאי אין להחשיב זה במקום שנהגו כמותם כספק ברכה לאסור אף לאלו שאין נוהגין כן אם נמצאו שם  ולכן אם הוא הש"צ צריך גם לברך וכן אף אם אינו ש"צ אם הוא באופן שיהיה ניכר צריך לברך  ידידו, 

וכן ראיתי בשו"ת חיים שאל לגאון החיד"א  חלק א סימן צט 

ש"ץ מעיר שאין מברכין בר"ח ברכת ההלל. ויקר מקרהו כי בירך בעיר שמברכין ואשתפוך חמימי וסער מתחולל. זה היה מעשה באחד מתושבי ארץ ישראל יצא לקרית חוצות ודעתו לחזור כי שם ביתו בארץ הצבי. ובא"י אין מברכין בר"ח על ההלל ובמקרה נעשה ש"ץ ביום ר"ח ובירך על ההלל כמנהג העיר. ואחד חכם בנס וקצף שגיא גער בו כי בירך לבטלה ולא הוציא הצבור י"ח מברכת ההלל. איכו השתא נפשי אוותה למען דעת אם דברי פי חכם מכוונים להלכה או מתוך שבא לכלל כעס בא לכלל טעות יורינו דעתו ושכמ"ה. 

תשובה... אמנם כי דייקינן פורתא יש להביא ראיה דלא היה ברכתו לבטלה ומצי לאפוקי רבים ידי חובתן מהא דאמרינן פ' ערבי פסחים דף ק"ו ע"א רב אשי אקלע למחוזא אמרו ליה לקדש מר קדושא רבה הבו ליה תבר מאי ניהו קדושא רבה אמר מכדי כל הברכות כלן בפה"ג =בורא פרי הגפן= אמרי ברישא אמר בפה"ג ואגיד ביה חזייה לההוא סבא דגחין ושתי קרי אנפשיה החכם עיניו בראשו ופירש רשב"ם וז"ל ואגיד ביה האריך בו לדעת אם יסרהב אחד מהם לשתות ובתוך כך יבין דפה"ג רגילים לומר ותו לא שאל"כ היה אומר להם קדוש גדול של לילה כמנהגם עכ"ל וכן כתב הר"ן ע"ש למדנו דאע"ג דרב אשי ביום שבת לא היה נוהג לומר קדוש גדול של לילה ומסתמא הכי נהיגי באתריה דרב אשי אפילו הכי אם במחוזא היו אומרים גם ביום קדוש של לילה היה אומר להם כמנהגם ולא סגי דלא הוה מבטל מנהגם אלא שהיה אומר גם הוא כמנהגם והיה מוציאן ידי חובת ברכת קדוש גדול של יום שהיו נוהגים. 

ומינה לנ"ד דאע"ג דאיש זה מארץ ישראל שאין מברכין על ההלל בר"ח ודעתו לחזור למקומו וכשמתפלל בח"ל לעצמו אינו מברך כמנהגו. עתה שנעשה ש"ץ ביום ר"ח יכול לברך ברכת ההלל בר"ח ומוציא הרבים י"ח שנהגו במקומם לברך...

לאומתם מצאתי ב שו"ת הר צבי אורח חיים א סימן קנב שכתב על ראיה זו  

ויעוין בהגהות ש"ס ווילנא להגאון הרא"מ הורוויץ שכתב ע"ד הגמרא צ"ע דאיך היה מברך להם מה שלדעתו הוא ברכה לבטלה, ואולי סבור שלא קדשו בלילה ובוש לישאל מאי נינהו קידושא רבה עכ"ל, הנה לפי דבריו פשיטא לי' דמאן דסבר שאין לברך ברכה זו שוב אינו יכול להוציא למי שנוהג לברך. 

ועיין בדברי הגאון הרב עובדיה יוסף בשו"ת יחווה דעת חלק א סימן כ שמביא ביאור אחר לגמרא ע"פ דברי המכתם לפסחים ולשיטתו ודאי שאסור לברך כמנהגם ויש בזה ברכה לבטלה

"מכל מקום לאחר שסתם הש"ס (בפסחים קה ע"א), שבת ויו"ט אין בהם קדושה על הכוס, ממילא אין לחדש מנהג לומר קידוש של לילה ביום. וזאת מלבד מ"ש בספר המכתם (פסחים קו ע"א) לפרש, שבודאי ידע רב אשי שאין לקדש אלא בלילה, אבל חשש שנאנסו מלקדש בלילה. וסבר שלכן אמרו לו לקדש להם ביום קידושא רבה של הלילה, לתשלומין של קידוש הלילה, וכדקי"ל (בפסחים קה ע"א) מי שלא קידש בליל שבת מקדש והולך כל יום השבת ע"כ. וכן פירש מדנפשיה הגאון רא"מ הורוויץ בהגהותיו לפסחים שם /דף ק"ה/. ועמש"כ בשו"ת יביע אומר חלק א' (חאו"ח סי' כ"ט אות ח') ואכמ"ל.+ "

ולכן הנוהגים לברך בקידוש היום ביום טוב של פסח ברכת אשר בחר בנו מכל עם, עליהם לבטל מנהגם, ויש ללמדם שלא לברך בקידוש היום אלא ברכת בורא פרי הגפן בלבד.
